Cocktail
Store norske leksikon,Samfunn,Medier,Tidsskrifter
Cocktail er et norsk månedsblad med mykpornografisk innhold, som siden 2000 har blitt gitt ut av det tyske erotikk-firmaet Beate Uhse AG, etter i en periode å ha vært eid av Media Holding.
Bladet ble opprinnelig startet i Sverige i 1934 som ukeavis med hovedvekt på skandaler fra underholdnings- og finansverdenen. 1941 ble det slått sammen med bladet Parisien (startet 1930). Bladet ble fra nå av et entydig sex-blad med tittelen Cocktail Parisien. Fra 1942 het det bare Cocktail, og under dette navnet utkom det i Sverige til 1974.Den norske utgaven kom med sitt første nummer julen 1950, og var laget over samme lest som det svenske: Aktfotografier av kvinner, vitser og sex-fortellinger. Innholdet, som i dag virker uskyldig, ble den gang ansett som meget dristig. I dagens versjon er grensene flyttet vesentlig, både når det gjelder fotografier og tekst. Les mer i Store norske leksikon pornografi Massemedier i Norge